አልፎ አልፎ ከስነ መለኮታዊ ውይይትና ትምህርት አቀራረብ ስነ ምግባር ባፈነገጠ መልኩ የሚቀርቡ፣ ዘለፋ የታከለባቸው፣ ትንታኔ፣ አስተያየት፣ ሐሳብና መረጃን በአፀፋ ትንታኔ፣ አስተያየት፣ ሐሳብና መረጃ አስደግፎ ከመሞገት ይልቅ፣ በግለሰቦች አልያም ቡድኖች ላይ የተነጣጠሩ መረን ለቀቅ ውግዘቶችን ለህዝብ የሚያቀርቡ ሰባኪያን አይጠፉ ይሆናል፡፡ እንዲህ ያሉ አቀራረቦች ሃይማኖትን ከኳስ ጨዋታ ለይቶ ካለማየት፣ በጥቅሉም ከግልብ ‹‹የማሊያ ፍቅር›› የሚመነጩ ይመስሉናል፡፡ ዒላማ የሚያደርጉትም የ‹ቲፎዞ›ን ስሜት በማነቃቃት፣ የባላንጣ ቡድን ተጨዋቾችና ደጋፊዎችን በማብሸቅ ላይ ነው፡፡ በሁሉም ሃይማኖቶች ውስጥ የማይጠፉትን እነዚህን ወገኖች በማስተማር ወደ ትክክለኛና የሠለጠነ መስመር ማምጣት የመንግሥት፣ የሁሉም ሃይማኖቶች በሳልና ተሰሚ ምሁራን እንዲሁም የመላው ማኅበረሰብ የጋራ ኃላፊነት ነው፡፡ …
